**JÄSENTIEDOTE 1/2021**

Tervehdys Autojoukkojen Helsingin killan jäsen.

**AUTOJOUKKOJEN PERINNEPÄIVÄ 2021**

Alkuperäisestä suunnitelmasta poiketen joudumme pandemia- rajoitteista johtuen toteuttamaan Autojoukkojen Perinnepäivän juhlallisuudet pienimuotoisemmin. Ennalta nimetyt kiltalaiset, Kaartin Pataljoonan komentaja everstiluutnantti Olli Järvinen sekä Kuljetuskomppanian päällikkö kapteeni Tomi Valkonen laskevat seppeleet 20.1.2021 klo 12.30. Seppeleet lasketaan kirkon kellojen tahdittamana Hietaniemen hautausmaalla Sankariristille, Suomen marsalkka Mannerheimin, Kunniajäsenemme presidentti Urho Kaleva Kekkosen sekä killan Kunniapuheenjohtaja Leo R Laineen haudoille. Kunniavartion järjestää totuttuun tapaan Kuljetuskomppania, mutta tänä vuonna rajoitteista johtuen vain Sankariristille. Seppeleiden laskutilaisuuden jälkeen ei ole yhteistä kokoontumista, eikä juhlalounasta.

Tilaisuus videoidaan.

Viettäkäämme automiesten ja -naisten omaa juhlapäivää myös omissa sydämissämme.

Turvallisia ajokilometrejä ja pysytään terveenä.

Autojoukkojen Helsingin killan johtokunta